Henry (film)

Henry (originaltittel Henry: Portrait of a Serial Killer) er en amerikansk psykologisk thriller og skrekkfilm fra 1986, regissert av John McNaughton. Michael Rooker har tittelrollen som Henry, Tom Towles spiller Otis, Henrys fengselskamerat, og Tracy Arnold spiller Becky, Otis sin søster. Filmen er løst basert på livet til seriemorderen Henry Lee Lucas, og rollefiguren Otis er basert på Ottis Toole.

Innspillingen av Henry foregikk i 1985, men det ble ikke funnet noen distributør. Filmen hadde verdenspremière på filmfestivalen i Chicago, og ble vist på noen filmfestivaler i løpet av 1980-årene. I løpet av disse årene fikk filmen et kontroversielt rykte om å være særdeles voldelig, og den ble gitt den strengeste aldersgrensen i USA når den endelig ble utgitt på kinoer der i 1990. Filmen fikk ikke kinoutgivelse i Norge.

Filmen fikk god kritikk, og har 88 % på Rotten Tomatoes.

Handling 
Henry er en psykopat som myrder en rekke mennesker – både menn, kvinner og barn – samtidig som han reiser over hele Amerika. Han migrerer til Chicago, hvor han stopper på et spisested, spiser middag, og senere myrder de eldre innehaverne av en alkohol-utsalg. Otis, Henrys kamerat i fengselet, henter søsteren Becky ved O’Hare internasjonale lufthavn, og bringer henne tilbake til leiligheten han deler sammen med Henry. Senere samme kveld spør Becky ham om drapet på moren hans, forbrytelsen som gjorde at han havnet i fengsel. Henry forteller henne at han knivstakk moren sin fordi hun hadde misbrukt og ydmyket ham da han var barn, og hun hadde ofte sex foran ham (noe som motsier hans andre uttalelser, hvor han påstår å ha skutt henne eller drept henne med et balltre)

Becky avslører at faren hennes voldtok henne som tenåring. Henry avslører at han er forstyrret av seksuell vold mot kvinner, og danner et tilsynelatende beskyttende bånd med Becky. Becky indikerer også en romantisk interesse for Henry. En kveld får Henry og Otis tak i to prostituerte, som Henry myrder ved å knekke nakken deres. Otis blir sjokkert og forstyrret, og konfronterer Henry angående hans morderiske livsstil. Otis bekymrer seg for at politiet kan oppdage dem, men Henry forsikrer ham om at alt kommer til å ordne seg.

Henry råder Otis til å bruke forskjellige modus operandi for hvert drap, slik at politiet ikke vil koble dem til én enkelt gjerningsperson. Han forklarer også viktigheten av å hele tiden være på farten; Når politiet innser at de faktisk er på jakt etter en seriemorder, kan Henry være borte for lengst. Henry sier at han derfor burde forlate Chicago snart. Men Henry oppdager Otis som forsøker å voldta og kvele Becky, og det blir en slåsskamp hvor han dreper Otis. Henry og Becky dumper deretter Otis sine kroppsdeler i en elv, og så forsøker de å forlate byen.

Medvirkende 
 Michael Rooker som Henry 
 Tracy Arnold som Becky
 Tom Towles som Otis
 Mary Demas som død kvinne
 Anne Bartoletti som tjener
 Elizabeth Kaden og Ted Kaden som et dødt ektepar
 Denise Sullivan som død kvinne
 Monica Anne O'Malley som offer i supermarked
 Erzsebet Sziky som Blaffer

Referanser

Eksterne lenker 
 

Skrekkfilmer fra USA
Thrillerfilmer fra USA
Biografiske filmer fra USA
Dramafilmer fra USA
Engelskspråklige filmer